《南浦绿波》
明代·林鸿

溶溶漾漾际沙汀，烟树寒芜秘远青。万顷流光涵玉宇，一帆爽气动文星。

飞禽浴鹭翻晴色，落蕊浮花送晚馨。明日相思来别处，徘徊照影怅伶仃。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。